**projektas**

**reg. Nr. T-8**

**2.31. darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO RAJONO SAVIVALDYBĖS TARYBOS 2021 m. vasario 24 d. sprendimO Nr. T1-29 „dėl PASVALIO RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2020 METŲ PRIEMONIŲ VYKDYMO ATASKAITOS PATVIRTINIMO“ PAKEITIMO**

2022 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu, 18 straipsnio 1 dalimi, Lietuvos Respublikos aplinkos ministro 2011 m. kovo 4 d. įsakymu Nr. D1-201 „Dėl Savivaldybių aplinkos apsaugos rėmimo specialiosios programos priemonių vykdymo patikrinimo tvarkos aprašo, Savivaldybių aplinkos apsaugos rėmimo specialiosios programos priemonių vykdymo ataskaitos formos ir Savivaldybių aplinkos apsaugos rėmimo specialiosios programos priemonių vykdymo ataskaitos formos pildymo taisyklių patvirtinimo“ (su visais aktualiais pakeitimais), atsižvelgdama į Lietuvos Respublikos aplinkos apsaugos departamento prie Aplinkos ministerijos Apskaitos ir mokesčių kontrolės departamento Vilniaus apskaitos ir mokesčių kontrolės skyriaus 2022 m. sausio 7 d. Savivaldybių aplinkos apsaugos rėmimo specialiosios programos priemonių vykdymo patikrinimo aktą Nr. (7.8)-PA-55, Pasvalio rajono savivaldybės taryba nusprendžia:

1. Pakeisti Pasvalio rajono savivaldybės aplinkos apsaugos rėmimo specialiosios programos 2020 metų priemonių vykdymo ataskaitą, patvirtintą Pasvalio savivaldybės tarybos 2021 m. vasario 24 d. sprendimu Nr. T1-29 „Dėl Pasvalio rajono savivaldybės aplinkos apsaugos rėmimo specialiosios programos 2020 metų priemonių vykdymo ataskaitos patvirtinimo“, ir ją išdėstyti nauja redakcija (pridedama).

2. Nustatyti, kad šis sprendimas skelbiamas Teisės aktų registre ir Pasvalio rajono savivaldybės interneto tinklalapyje [www.pasvalys.lt](http://www.pasvalys.lt).

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus

vyriausioji specialistė

Apolonija Lindienė

2022-01-25

Suderinta DVS Nr. RTS- 12

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBĖS TARYBOS 2021 m. vasario 24 d. sprendimO Nr. T1-29 „dėl PASVALIO RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2020 METŲ PRIEMONIŲ VYKDYMO ATASKAITOS PATVIRTINIMO“ PAKEITIMO**

2022 m. sausio 25 d.

Pasvalys

**1. Sprendimo projekto rengimo pagrindas.** Aplinkos apsaugos departamento prie Aplinkos ministerijos Apskaitos ir mokesčių kontrolės departamento Vilniaus apskaitos ir mokesčių kontrolės skyriaus pareigūnai, vadovaudamiesi Lietuvos Respublikos Aplinkos apsaugos departamento prie Aplinkos ministerijos direktoriaus 2021 m. birželio 29 d. įsakymu Nr. AD1-229 „Dėl Aplinkos apsaugos departamento prie Aplinkos ministerijos direktoriaus 2021 m. kovo 19 d. įsakymo Nr. AD1-90 „Dėl mokesčio už aplinkos teršimą ir valstybinius gamtos išteklius tikrintinų įmonių ir savivaldybių aplinkos apsaugos rėmimo specialiosios programos lėšų panaudojimo patikrinimo sąrašų 2021 metams patvirtinimo“ pakeitimo“,2021 m. spalio 27 d. atliko planinį išplėstinį Pasvalio rajono savivaldybės patikrinimą dėl Savivaldybių aplinkos apsaugos rėmimo specialiosios programos (toliau – Programa) lėšų naudojimo 2020 metais.

Savivaldybių aplinkos apsaugos rėmimo specialiosios programos priemonių vykdymo patikrinimo aktas Nr. (7.8)-PA-55 gautas 2022 m. sausio 7 d. (gavimo žyma Nr. ARG-78). Patikrinimo akte nurodyta, kad Pasvalio rajono savivaldybės aplinkos apsaugos rėmimo specialiosios programos 2020 m. priemonių vykdymo ataskaitoje (toliau – Ataskaita) rasta netikslumų, t. y. ankstesnio ataskaitinio laikotarpio Ataskaitos atitinkamų lėšų likutis iš 2019 m. į atskiras eilutes perkeltas neteisingai, taip pat nepateikti detalūs priemonių aprašymai.

Atsižvelgiant į patikrinimo akte išdėstytus punktus, Pasvalio rajono savivaldybės aplinkos apsaugos rėmimo specialiosios programos 2020 metų priemonių vykdymo ataskaita patikslinta ir teikiama tvirtinimui nauja redakcija.

Pažymėtina, kad patikrinimo metu neteisėto Aplinkos apsaugos rėmimo specialiosios programos lėšų panaudojimo nenustatyta.

**2. Sprendimo projekto tikslai ir uždaviniai.** Patvirtinti patikslintą Pasvalio rajono savivaldybės tarybos 2021 m. vasario 24 d. sprendimu Nr. T1-29 „Dėl Pasvalio rajono savivaldybės aplinkos apsaugos rėmimo specialiosios programos 2020 metų priemonių vykdymo ataskaitos patvirtinimo“ patvirtintą Pasvalio rajono savivaldybės aplinkos apsaugos rėmimo specialiosios programos 2020 metų priemonių vykdymo ataskaitą, ir ją patikslintą pateikti Vilniaus apskaitos ir mokesčių kontrolės skyriui.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Priimtu sprendimo projektu naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai.**

Sprendimo projekto įgyvendinimui lėšų nereikia.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Įgyvendinimui teisės aktų priimti nereikia.

**7. Sprendimo projekto antikorupcinis vertinimas**. Sprendimo projektas antikorupciniu aspektu nevertintinas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Pasvalio rajono savivaldybės administracijos Strateginio planavimo ir investicijų skyrius.

Strateginio planavimo ir investicijų skyriaus vyriausioji specialistė Apolonija Lindienė